Harmadik országban szereplő cég adóalanya | Adófórum - Adózási és számviteli információk
Harmadik országban szereplő cég adóalanya
2018.05.14, Sinka Júlia, Forrás: Verlag Dashöfer (http://www.dashofer.hu)
A magyar alanyi mentes cég USA-ba végzett szolgáltatást,( online szolgáltatást- hangfelvétel, leírást értékelt), a harmadik országban szereplő cég adóalany. A számlát áfásan vagy mentesen kell kiállítani?
Ahogyan arra kérdésében Ön is utalt, az alanyi adómentes vállalkozás nem járhat el alanyi adómentesként, ha olyan szolgáltatást nyújt, amelynek adótörvény szerinti teljesítési helye külföld.
Jelen esetben erről van szó. Ezért a kapcsolódó számlát nem adómentesen – azaz alanyi adómentesként eljárva -, hanem az Áfa tv. területi hatályán kívüli ügyletről állítja ki az érintett társaság, úgy, ahogyan ezt azonos ügyletnél az áfát az általános szabályok szerint fizető vállalkozás tenné. Ez végeredményét tekintve ugyanúgy nem jár áfa-fizetési kötelezettséggel, mintha alanyi adómentes státuszát rögzítve adta volna ki a szóban forgó bizonylatot, és egyik esetben sem tartalmaz felszámított adót a számla. Viszont van egy nagyon lényeges különbség! Amennyiben az alanyi adómentes vállalkozó nem járhat el e minőségében – azaz úgy kell az adott ügylet kapcsán „viselkednie”, mint az áfát az általános előírások szerint fizetők-, akkor a külföldön teljesült ügylethez adólevonási joga is társul, az Áfa tv. 195.§. (2) bekezdése d) pontjában előírtak figyelembevételével.
Ügyfélkapus jelszó mizéria, biztonsági réssel
Kizárnák a katázásból? Kérjen automatikus részletfizetést!
Külföldi értékesítés számviteli elszámolása
Jelenleg nincs webináriumi képzésünk!
Annak érdekében, hogy az Önnek legjobb olvasási élményt nyújthassuk oldalunkon, cookie-kat használunk. A cookie-król, illetve használatukról részletesebb információkat a következő linken találhat: here. Amennyiben a "folytatás" gombra kattint, vagy tovább használja oldalunkat, Ön tudomásul veszi a cookie-k használatát.